L-Għaqda Poeti Maltin, qiegħda tniedi bidu ta' qari ta' poeżiji fil-kafeterija , li tinsab fuq ix-xellug kif wieħed jidħol minn Bieb il-Belt. Din se tibda tkun fl-ewwel Sibt ta' kull xahar fl-għaxra ta' filgħodu, minbarra meta dan il-jum jaħbat festa. Il-poeżiji li jinqraw jistgħu jkunu b'kull ilsien li l-kittieb iħossu komdu fih, basta l-Poeta jkun dispost biex jispjega jekk ikun hemm il-bżonn. Wieħed jista' wkoll jieħu kafè jew dak li jrid mingħand (ovvjament kulħadd iħallas tiegħu biex ma jinħoloqx diżgwid). L-ewwel laqgħa se tkun nhar is-Sibt, 5 ta' Jannar, 2013 . Il-Membri tal-Għaqda Poeti Maltin u l-pubbliku ġenerali huma mistednin biex iġibu l-poeżiji tagħhom biex jaqrawhom. Min jippreferi jisma' biss hu mistieden ukoll. B'dan il-mod l-Għaqda Poeti Maltin qiegħda tagħti spazju lill-kittieba Maltin tal-poeżija biex jikkomunikaw il-ħsibijiet u l-emozzjonijiet tagħhom mal-bqija tan-nies, u biex il-poeżiji tagħhom ikunu apprezzati aħjar. Dan isir f'atmosfera ta' ħbiberija, bejn kikkra kafè u oħra. Għaldaqstant, inħeġġu lil kulħadd biex jibda jieħu sehem f'din l-attività.
QARI TA' POEŻIJI FIL-BELT VALLETTA, CAFE` ROCHER